|  |  |  |  |  |  |
| --- | --- | --- | --- | --- | --- |
| |  | | --- | | C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg | | **REPUBLIKA E KOSOVËS**  REPUBLIKA KOSOVA – REPUBLIC OF KOSOVO | | **GJYKATA THEMELORE PEJË**  OSNOVNI SUD PEC – BASIC COURT PEJA | | C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |  |

**P.nr.236/17**

**NE EMER TË POPULLIT**

**GJYKATA THEMELORE NË PEJË** D. P. gjyqtari Ahmet Rexhaj me sekretaren juridike Lindmire Begolli ,në lëndën penale kundër të pandehurit D B nga f.KK.Pejë , e duke vendosur sipas aktakuzës së Prokurorisë Themelore ne Pejë -Departamenti i Përgjithshëm PP-II- 1669/16 te dt. 14.03.2017 për vepër penale , manipulimi i provave nga neni 397 par 2 lidhur me par 1 te KPRk-së. pas përfundimit të shqyrtimit fillestar ,publik dhe me gojë te mbajtur në praninë e të pandehurit D B dhe Prokurori të shtetit Muharem Bajraktari ka marrë dhe botërisht ka shpallë, me dt. 15.02.2018 këtë :

**A K T G J Y K I M**

I pandehuri D B, i lindur me ........, në fsh. K, K.Pejës, ku dhe tani jeton, i biri i U dhe nga nëna N e gjinisë M ka të kryer shkollën ........., i gjendjes së .........., shtetas i Republikës së Kosovës , mbrohet në liri ,

**ËSHTË FAJTOR**

**Për arsye se:**.

Me dt. 07.06.2016 ne f. K K. Peje me qellim te vështrimit te mbledhjes se provave ne procedurën gjyqësore la larguar dhe zhvendosur shenjat kufizuese te pronës se paluajtshme ,prone e te dëmtuarit S B nga i njëjti fshat ne atë mënyrë qe i pandehuri ditën kritike ka larguar shenjat kufizuese nga prona aq evidentuar ne certifikatën e pronësisë me nr. ........ZK Pejë, ne sipërfaqen prej 2 hektar e 22 ari e te cilat shenja me dt. 06.05.2016 me autorizim ne Gjykatën Themelore ne Peje nga ana e zyrtare te kadastrit janë vendosur për rreth pronës me q rast me këtë veprim i pandehuri e ka vështruar procedurën e provave ne çeshtjen civilo- jurdike qe zhvillohet

-me çka ka kryer vepre penale : manipulimi i provave nga neni 397 par 2 lidhur me par 1 te KPRk-së

Prandaj gjykata të pandehurit konform nenit 41, 42, 43, 46, dhe nenit 397 par 2 të KPRK-së. e

**GJYKON :**

Me dënim me gjobë në lartësi prej (katërqind) 400 euro, e të cilën gjobë i pandehuri është i obliguar që ta paguaj ne afatin prej 15 ditësh ,pasi qe aktgjykimi të merr formën e prerë .

Nëse i pandehuri gjobën në fjalë nuk e paguan brenda këtij afati – dënimi me gjobë automatikisht do të shndërrohet në dënim me burg – duke llogaritur 20 euro = 1 ditë burg.

I pandehuri obligohet që në emër të paushallit gjyqësore te paguaj shumen prej njëzet (20) euro , dhe tredhjet (30) euro, programi për kompenzimin e viktimave te krimit ,te paguaj ne afat prej 15 ditëve pasi që aktgjykimi të merr formën e prerë .

Pala e dëmtuar për realizimin e kërkesës pasurore juridike udhëzohet ne kontest civil

**A r s y e t i m**

PROKURORIA THEMELORE ne Peje , me dt. 14.03.2017 kundër te pandehurit D B nga f. K K. Pejë ,kane ngritur aktakuzë PP-II- 1669/16 për vepër penale , manipulimi i provave nga neni 397 par 2 lidhur me par 1 te KPRk-së , duke i propozuar gjykatës që pas përfundimit të shqyrtimit fillestar të pandehurin te shpalle fajtor te dënoj sipas ligjit ,dhe ta obligoj ne pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari –e ka aprovuar pasi që paraprakisht e ka marrë pëlqimin e prokurorit të shtetit , i bindur se pranim fajësisë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar konform nenit 248 par.1, te KPPRK-së.

Meqenëse i pandehuri e pranoj fajësinë gjyqtari kaloj ne marrjen e vendimit lidhur me llojin dhe lartësinë e masës ndëshkuese , me ç’rast pati përsyshë te gjitha rrethanat rënduese dhe lehtësuese.

Rrethanat rënduese ne rastin konkret gjyqtari nuk ka gjetur ,kurse nga ato lehtësuese ka çmuar pranimin e sinqertë te fajësisë pendimin e thelle për kryerjen e veprës , qëndrimin korrekt ne gjykatë , pa dënueshmërinë e mëparshme , dhe kësisoji gjyqtari mendon dhe është i bindur se edhe me nj e vendim si ne diapozitiv te aktgjykimit ndaj te pandehurit do të arrihet qëllimi i ndëshkimit i paraparë nenin 41 te KPRK-së,

Vendimi mbi shpenzimet e procedurës penale dhe paushalli gjyqësor është mare konform nenit 450 te KPPRK-së,

Me sa u tha me lart konform nenit 365 te KPPRK-së u vendos si me lart.

NGA GJYKATA THEMELORE NE PEJE Departamenti i Përgjithshëm me dt. 15.02.2018

Sekretarja juridike GJYQTARI

Lindmire Begolli Ahmet Rexhaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .